CELEX: 62022TN0062
Language: da
Date: 2022-01-28 00:00:00
Title: Sag T-62/22: Sag anlagt den 28. januar 2022 — Estland mod Kommissionen

4.4.2022   
            
            
               DA
            
            
               Den Europæiske Unions Tidende
            
            
               C 148/32
            
         
      Sag anlagt den 28. januar 2022 — Estland mod Kommissionen
      (Sag T-62/22)
      (2022/C 148/43)
      Processprog: estisk
      
         Parter
      
      
         Sagsøger: Republikken Estland (ved M. Kriisa, som befuldmægtiget)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens gennemførelsesafgørelse af 17. november 2021 annulleres for så vidt som den berører Republikken Estland med et beløb på 634 057,30 EUR.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende — Europa-Kommissionen har anlagt en urigtig fortolkning og foretaget en forkert anvendelse af artikel 21 i gennemførelsesforordning (EU) nr. 809/2014 (1) sammenholdt med artikel 30 i Kommissionens delegerede forordning (EU) nr. 640/2014 (2) og derved nået til den urigtig konklusion, at ordningen for indgivelse af støtteansøgninger i Estland ikke er i overensstemmelse med disse bestemmelser.
               
            
                  2.
               
               
                  Andet anbringende — Europa-Kommissionen har fortolket artikel 30, stk. 2, i forordning nr. 640/14 vilkårligt og dermed anvendt forordningen forkert.
               
            
                  3.
               
               
                  Tredje anbringende — Europa-Kommissionen har tilsidesat begrundelsespligten og princippet om god forvaltning, da den ikke har angivet en tilstrækkelig begrundelse for, hvorfor den måde, hvorpå dyr kan erstattes i Estland, ikke er i overensstemmelse med EU-retten.
               
            
         (1)  Kommissionens gennemførelsesforordning (EU) af 17.7.2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT 2014, L 227, s. 69).
      
         (2)  Kommissionens delegerede forordning (EU) af 11.3.2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT 2014, L 181, s. 48).